આ અંગે મળતી માહિતી અનુસાર કામરેજ તાલુકાનાં કઠોર ગામે પટેલ ફળિયામાં રહેતા સરફરાજ સાદીકભાઈ મુલતાની નાઓ કઠોર ગમે કાઝી ફળિયામાં મસ્જિદની સામે આવેલ અસલમભાઈ મેમણની દુકાને મચ્છર મરવાની અગરબત્તી લેવા ગયા હતા તે સમયે કઠોર લેન ફળિયામાં રહેતા તોસિફ ઉર્ફે લાલુ સલિમ વાલકીયા, સાહરૂખ હુસૈન પઠાણ તેમજ કઠોર સોનીવાડ ખાતે રહેતા આકીબ જૂનેદ શેખ આવી ગયા હતા. અને જણાવ્યુ હતું કે તોસિફનો મોબાઈલ તે જ લીધો છે. તેમ કહી લોખંડના પાઇપ અને લાકડી વડે સરફરાઝ પર હુમલો કરતાં તેને કપાળના ભાગે ગંભીર ઇજા થતાં જમીન ઉપર ઢળી પડ્યો હતો. તેથી ગ્રામજનો ભેગા થઈ જતાં ત્રણેય યુવાનો ત્યાંથી જતાં રહ્યા હતા. બનાવ અંગે કામરેજ પોલીસ સ્ટેશનમાં ફરિયાદ આપતા પોલીસે ગુનો નોંધી આગળની કાર્યવાહી હાથ ધરી છે.